Hisenda suspén també la taxa de terrasses del segon semestre a l’hostaleria a València – RiberaTV\nHisenda suspén també la taxa de terrasses del segon semestre a l’hostaleria a València\nSanjuán precisa que, amb la supressió del cobrament d’esta taxa, el consistori “deixarà d’ingressar 2 milions d’euros”\nLa Regidoria d’Hisenda portarà al ple municipal la supressió de les taxes de taules i cadires de terrasses del sector de l’hostaleria corresponents al segon semestre de 2021. El regidor d’Hisenda, Borja Sanjuán, ha valorat que “la quantia total ascendeix a 1 milió d’euros, de manera que quedaran totalment exempts del pagament d’enguany”.\nL’Ajuntament de València ja havia aprovat la suspensió d’esta taxa per als primer sis mesos de l’exercici. Sanjuán ha volgut “agrair al sector de l’hostaleria l’esforç que ha realitzat durant la pandèmia per a mantindre les mesures de seguretat que ens han ajudat a salvar vides”.\nAmb la supressió del cobrament d’esta taxa ha explicat que el consistori “deixarà d’ingressar 2 milions d’euros amb el quals ajudarem a un sector que està fent un exercici de responsabilitat col·lectiva perquè, cada vegada que s’ha baixat una persiana o reduït els aforaments, s’han salvat vides”.\nL’edil ha remarcat també que molts negocis “van haver de baixar la persiana amb el perjudici que això va comportar també per als seus treballadors i treballadores”. Per això, ha assenyalat que, amb esta nova mesura, la Regidoria d’Hisenda “continua treballant per buscar fórmules que ajuden a compensar el gran esforç econòmic realitzat per l’hostaleria”.\n“És just que en l’Ajuntament posem de la nostra part perquè el segon semestre d’enguany siga el de la recuperació i tots impulsem este tipus de mesures per eixir de la crisi sense deixar a ningú arrere i menys a estos xicotets empresaris i persones autònomes que depenen del bon funcionament de l’administració”, ha exposat.\nSanjuán ha recordat que esta mesura també està inclosa en l’acord per la reconstrucció que va aprovar el Govern municipal amb el suport de Ciutadans pel qual es comprometia a “suspendre o modular les taxes de contingut econòmic” per a “compensar les restriccions a l’activitat que han hagut d’assumir a conseqüència de la crisi de la Covid19”.\nHisenda suspén també la taxa de terrasses del segon semestre a l’hostaleria a València added by Ribera Televisió on 11 maig, 2021


Ajuntament de Vilassar de Dalt/Arriba el Nadal a Vilassar!\nData i hora oficials: 25/05/2022 06:33\nArriba el Nadal a Vilassar!\nÚltima revisió 03-12-2021 10:57\nVilassar obre les portes al Nadal amb més d'una trentena d'activitats per a tots els gustos i edats que han estat organitzades per l'Ajuntament i per entitats i associacions diverses. Des de concerts i actes culturals a La Massa i al Casal Popular, fins a tallers familiars passant per les cites més consolidades com el Pessebre Monumental a can Banús.\nEls actes comencen aquests dies de festa que ens porta el pont de la Puríssima i s'allargaran fins el 16 de gener amb el "Poema de Nadal" de Josep Maria de Segarra al Casal Popular. Durant tot aquest mes de desembre podreu viure el Nadal a Vilassar a través de diferents actes en diversos espais del municipi. Com a novetat d'aquest any, el comerciants de Vilassar han organitzat una Fira Comercial que tindrà lloc el diumenge 12 de desembre, a la plaça de la Vila. I des de la Comissió de Festes i les regidories de Cultura i Festes han convocat, per segon any, el concurs #NadalVdD que premiarà les millors decoracions de Nadal amb targetes moneder per gastar al comerç i la restauració de Vilassar. El teatre La Massa serà un dels punt de trobada d'aquestes festes amb les representacions dels Pastorets de Vilassar, que faran 3 sessions de l'espectacle, o el concert de Cap d'Any. Les associacions de veïns també s'han sumat al calendari amb activitats com la rebuda del Pare Noel al barri del Pi i la visita del Patge Reial a can Salvet. Els Reis d'Orient tampoc faltaran a la cita i arribaran puntuals el 5 de gener amb una cavalcada que passarà per tots els barris del poble.\nSi voleu conèixer totes activitats al detall consulteu l'agenda de Nadal i participeu del Nadal a Vilassar!\nVilassar és Nadal\nEl pessebre blanc del carrer Clapés, primer premi del concurs NadalVdD 2021


Campus DH – BTTFornells\nCampus DH La Molina\nTècnica de Descens\nTècnica de salts i traçades\nRemuntadors mecànics, Circuit de diferents nivells\nPRESENTACIÓACTIVITATSMATERIALCALENDARI - EDATSALLOTJAMENTPREUPUNT DE TROBADADOCUMENTS\nSeguint amb la gran evolució que ha tingut la incorporació de la secció d’Enduro dins l’escola BTT Fornells, hem organitzat un campus de Downhill (DH). Un campus per a nens/es i joves de 7 a 17 anys, on podran gaudir de tres dies molt intensos de pur DH en el Bike Park de La Molina. El campus es realitzarà al Bike Park de La Molina els dies 24, 25 i 26 de juliol de 2020.\nBaixades per les diferents pistes del Bike Park La Molina\nSessions específiques de tècnica de salts i traçades\nWoodpark – Sessions d’estiraments i recuperació post entrenament Campus DH BTT Fornells\nBicicleta de DH o Enduro\nProteccions (casc integral, guants llargs, ulleres, espatllera o motxilla, genolleres, colzeres).\nCàmera de recanvi – Bambes de córrer\nXandall – Calçat bici – Bidó d’aigua D\nEstris de neteja personal i tovallola de bany\nMuda per cada dia d’estada, i adequada per l’època\nCalçat còmode – Xancletes de bany\nSac de dormir, coixinera i llençol de sota\nPijama – Jaqueta d’abric i impermeable\nLlanterna amb piles noves (millor si és frontal)\nHi ha la opció de llogar una bicicleta i proteccions en el Bike Park de La Molina, preus a consultar a www.lamolina.cat Els monitors acompanyarem a tots aquells que lloguin el material per ajudar en la gestió de la recollida i devolució del material.\nCALENDARI / EDATS\nEl campus es realitzarà al Bike Park de La Molina els dies 24, 25 i 26 de juliol de 2020.\nEDATS: 7 – 17 anys\nGrups diferents en funció de l’edat i el nivell tècnic dels participants.\nAlberg verge de les neus:\nL’Alberg Verge de les Neus es troba a 1.450 metres d’altura, a la vall de la Molina, a 400 metres de l’estació del tren i a pocs minuts de l’estació de DH de la Molina. Envoltats de naturalesa, disposem d’unes confortables instal·lacions, així com camp de futbol, pista poliesportiva i espais de passeig i esbarjo enmig del bosc. Puigcerdà, la bonica i turística capital de la Cerdanya es troba a tant sols 15 km. Té dues ales diferenciades. La de la dreta consta de recepció, sala d’actes, biblioteca i habitacions. En l’ala esquerra hi ha diverses sales, el menjador i una habitació. Disposa d’una àmplia zona esportiva i zones enjardinades.\nPreu: 245€ preu estàndard 225€ preu per els socis del club BTT Fornells i per els 2ns germans/es.\nEl club BTT Fornells disposa d’una assegurança de responsabilitat civil (RC).\nA més, des del club BTT Fornells es tramitarà una assegurança individual per a cada infant que cobreixi tota l’activitat del casal.\nCarrer De La Muntanya Sagrada, 17537 Alp https://goo.gl/maps/m7YvTGsxWHsviVR97\nDECLARACIÓ DE RENÚNCIA DE RESPONSABILITAT


Actualitzada 27/06/2019 a les 13:04\nActivada la fase d'emergència del pla Infocat pel foc, que avança cap a les Garrigues\nEl foc forestal de la Ribera d'Ebre ja crema 5.500 hectàrees, segons les últimes estimacions, amb un total de 53 persones evacuades, quatre d'elles a Bovera. Protecció Civil de la Generalitat ha elevat a fase d'emergència el pla Infocat per aquest incendi, que va començar dimecres a dos quarts de tres de la tarda. Hi ha 43 dotacions terrestres i 15 mitjans aeris treballant per estabilitzar el foc, amb especial preocupació pel flanc dret. El costat esquerre ja ha quedat ancorat a la C-12, que actua de tallafocs. La Generalitat demana evitar desplaçaments innecessaris per la zona. En el total d'efectius que hi treballen s'inclouen quatre avions del Ministeri d'Agricultura i 230 efectius de la Unitat Militar d'Emergències (UME).\nAlcaldes de la zona del Segrià s'han trobat aquest dijous a l'entrada de Maials amb Agents Rurals, el delegat del Govern de Lleida, Ramon Farré, i la presidenta de la Diputació de Lleida, Rosa Maria Pujol per analitzar la situació. Des d'allà han marxat tots junts cap a Vinebre (Ribera d'Ebre), on a les 10.30h està prevista una reunió de coordinació. Tots ells s'han mostrat preocupats pel foc "d'altíssima magnitud" que avança cap a les Garrigues i demanen a la població "extremar la precaució".\nRamon Farré ha explicat que actualment els preocupa molt el flanc dret, que podria dirigir-se cap a la zona de Bovera i la Granadella (Garrigues), més que no pas cap a Maials, "tot i que el vent pot canviar i pot passar de tot", ha reconegut. "És un incendi d'altíssima magnitud que ens té preocupats però hi estem treballant intensament, tant els Bombers com els pagesos". Rosa Maria Pujol ha dit que és l'incendi "més greu" en molts anys i que la perspectiva és "molt dura" perquè les temperatures "seran molt altes". Ha assegurat que estaran al costat dels alcaldes i del territori perquè un incendi sempre és "imprevisible" i reconeix que ho viuen amb "preocupació".\nL'alcaldessa de Llardecans, Carme Vinyol, ha explicat que al municipi han estat col·laborant voluntaris per fer un tallafoc i controlar així la zona on podia avançar el foc. Ha estat una feina de "prevenció", ha explicat perquè de moment encara no ha arribat el foc. El tallafoc està situat a l'entrada del poble on hi ha granges, ha dit.L'alcalde de Maials, David Masot, ha explicat que van veure el foc "molt pròxim" perquè feia vent de Garbí i tot el fum es dirigia cap a la població. "Ens va fer molta por perquè ja el veiem damunt del poble", ha reconegut. Ells també, amb l'ajuda de pagesos i tractors van fer tallafocs per la part de Flix per on preveien que podia arribar el foc. Van portar també cisternes d'aigua i "ens vam quedar més tranquils", ha dit. Durant la nit han seguit col·laborant tractors amb els Bombers. "El foc era bastant intens entre Maials, Flix i Llardecans però dins el desastre, no ha arribat dins els nuclis", ha conclòs.\nVÍDEO. Alcaldes, Govern i Diputació de Lleida, preocupats pel flanc dret de l‘incendi de l’Ebre que avança cap a les Garrigues


Que un autònom s’agafi la baixa sembla, avui dia, de ciència-ficció. Tot i que té dret a la baixa pagada, com els treballadors assalariats, en aquest article veurem d’on procedeix aquesta visió dels autònoms i la baixa. La resposta resideix en quant cobra un autònom estant de baixa.\nCobra un autònom estant de baixa?\nLa resposta, com ja hem deixat intuir en el paràgraf inicial, és sí. Els autònoms, de la mateixa manera que succeeix amb els treballadors assalariats, tenen entre els seus drets laborals l’accés a baixa en cas d’incapacitat laboral o malaltia.\nPerò per a un autònom resulta més complicat agafar una baixa perquè, com veurem a continuació, la quantia de diners que reben acostuma a ser molt justa, i si falten a la feina no hi ha ningú que faci la seva activitat. És a dir, el propietari d’un bar o un taxista, per exemple, si no treballen deixen de rebre ingressos perquè no tenen clients. Mentre que en el cas d’un assalariat, en la majoria dels casos, la seva feina pot ser temporalment assumida per un company o substitut.\nEl que cobra un autònom estant de baixa oscil·la entre el 60% i el 75% de la seva base de cotització. La diferència percebuda varia en funció de la mena de baixa, malaltia comuna o accident o malaltia laboral- i els dies de durada d’aquesta.\nLa quantia de la prestació es calcula aplicant els percentatges que veurem a continuació a la base reguladora. Aquesta és la base de cotització de l’autònom del mes anterior de la baixa mèdica dividida entre 30.\nVeurem a continuació en quin cas cobra cada percentatge:\nEn cas de malaltia comuna o accident no laboral es comença a cobrar el 60% a partir del quart dia de l’inici de la baixa fins al 21. A partir del dia 22 la prestació augmenta fins al 75%.\nEn el cas d’accident o malaltia laboral, es cobra el 75% de la base de cotització del mes anterior des del primer dia de la baixa. Però per a poder accedir a aquesta prestació s’ha d’haver abonat la cotització per contingències professionals d’accident laboral i malalties professionals. Aquesta és, en gairebé tots els casos, voluntària i incrementa la quota d’autònoms entre un 0,1% i un 8,50%.\nÉs important destacar que en el període de baixa, sigui aquest per la causa que sigui, el treballador autònom ha de continuar abonant la seva quota.\nExemple de quant cobra un autònom estant de baixa\nUn treballador autònom que cotitzi per la base mínima, el primer mes, en cas de malaltia comuna, cobrarà 525.42 euros. I, la resta, 656.78 euros. Aquesta serà la quantitat que cobrarà des del primer dia en cas de tractar-se d’un accident laboral. Si tenim en compte que, tal com hem indicat, ha de continuar pagant la quota d’autònom, li quedaran 264 euros nets el primer mes i 395.82 euros la resta de dies.\nÉs per aquest motiu que molts treballadors autònoms contracten assegurances privades per a, en cas d’haver d’agafar la baixa, percebre una quantia econòmica més alta que els permeti fer front a les seves despeses quotidianes. Consulta aquí la gran varietat d’assegurances per a autònoms que t’ofereix Previsora General i aquí els beneficis de ser mutualista quan ets treballador per compte propi.


L’Elefant Trompeta » » El Trompeta recomana… EL TEMIDO ENEMIGO\nComentarislaia en Explica’m… EL GRAN LLIBRE DE LES EMOCIONSlaia en Explica’m… EL GRAN LLIBRE DE LES EMOCIONSMercè en Els racons de… LULA LIBELULAanna en Explica’m… ENS DIVERTIM AMB LA CIÈNCIAигровые автоматы играть en Els orígens de… LA BLANCANEUSAltres informacions d’interès | Cada pàgina d'un conte, pot ser un estel que et fa de guia... en Els orígens de… EL SOLDADET DE PLOMsara en El Trompeta vist per… CARLES ARBATMercè en Jugant a… TUC TUCMireia Torrent en Fent balanç de meitat de cursLaura en L’escola ideal\tEl Trompeta recomana… EL TEMIDO ENEMIGO 19\nEL TEMIDO ENEMIGO, Jorge Bucay, Il·l. Gusti, Editorial Océano Travesía –> Si decideixes unir en un àlbum il·lustrat una història d’en Jorge Bucay com aquesta i les il·lustracions del sempre original Gusti tens com a resultat un conte que és molt més que això, una autèntica obra d’art. No cal que us digui l’encert d’en Gusti o de l’editorial per escollir aquesta bonica història amb la que fer un àlbum il·lustrat així, tampoc cal que us digui l’encert d’escollir un il·lustrador com en Gusti que li dóna l’aspecte perfecte a la història.\nD’aquesta història ho sé tot, com comença, la trama i com acaba, i us la podria explicar sencera, però mai m’ha agradat desvetllar el final dels contes que més m’entusiasmen, és com les bones pel·lícules o els bons llibres, més val que cadascú llegeixi o vegi el final a la seva manera, perquè sinó perd part de la màgia i de l’encant que té el descobrir el desenllaç d’una història tan magnífica com aquesta. El que sí que puc fer és explicar-vos una mica l’argument d’aquest conte.\nUn Rei malvat, cruel i dèspota, que presumeix constantment del seu poder, que creu que és el més poderós del món, que ho vol ser a qualsevol preu, però que al igual que la madrastra de la Blancaneus té un petit problema, el Rei no té mirall, però al igual que la madrastra tenia qui li digués que ella no era la més bonica, tothom li diu el Rei que ell no és el més poderós del seu propi reialme. Que el més poderós és el Mag i és que ell no només és savi, bondadós i afable, sinó que a més té el poder de veure el futur.\nEl Rei empipat amb el seu més gran enemic, aquell mag que li robava el poder, es va decidir que havia de trobar alguna manera d’arrabassar-li. Així que un bon dia es va decidir a convidar al Mag a sopar, per tal de preguntar-li quan hagués acabat el sopar, quin era el dia en que moriria el Mag. El Rei pensava que si no contestava quedaria desemmascarat ja que no seria capaç de preveure el futur, i si contestava un dia en concret, ell agafaria la seva espasa i li clavaria en aquell mateix moment per sorpresa, desemmascarant així a un Mag que ell considerava un impostor, i tenint així el màxim poder.\nPerò vet aquí que la resposta del Mag no va ser l’esperada pel Rei, que va afirmar que ell morira només un dia abans de que ho fes el Rei, no se sap si el mag va preveure el que passaria en aquell sopar i ho va fer per salvar la seva vida o perquè realment sabia que el Rei moriria un dia després que ell; però això sens dubte va fer canviar els plans d’un Rei que espantat de que el mag pogués tenir raó va decidir predonar-li la vida, i fer com si res no hagués passat.\nPerò la por del Rei a morir no es va quedar únicament aquí, i és que va decidir que el Mag es quedés a Palau aquella nit no fos cas que el sopar li hagués sentat malament o que es trobés malament per la nit i morís. Al matí següent amb l’excusa de controlar al mag i de que no li passés res, li va fer una consulta sobre el govern del reialme, i el Mag li va donar al Rei una resposta prou assenyada. I així va ser com l’estada del Mag a Palau es va prolongar amb el temps, i dia a dia el Rei anava consultant al Mag decisions sobre el seu govern que li semblaven prou assenyades i correctes, de manera que el seu enemic dia rere dia es va convertir en el seu conseller i en el millor amic que mai havia tingut. Al Rei ja no li preocupava la idea de la seva possible mort un dia després del mag, i simplement es passava hores i hores conversant amb el vell sabi que els va acabar convertint amb un home més sabi, més just i més honest del que mai cap dels subdits del Rei haurien pogut imaginar.\nPerò confessaria mai el Rei que havia intentat assassinar al Mag ara ja feia quatre anys en aquell sopar? S’acabaria complint la predicció del Mag? Com ja us he dit, no us explicaré el final, però és una història apassionant que ens fa veure i entendre que sovint allò que rebutgem en un inici pot acabar sent enriquidor, i que del nostre més gran enemic també en podem descobrir moltes coses i veure-hi un cantó que mai hauríem imaginat descobrir.\nNo cal que amb tot el que us he explicat, us digui que aquesta és sens dubte una història que em va fascinar, em va captivar des del primer moment, in vaig saber que es tractava d’una història especial. No és un conte només per a petits, és una història per a tots i és simplement preciosa.\nMés articles: « Jugant a… SEBRA El Trompeta recomana… DESCOBRIR BARCELONA »


El Júnior torna a demanar que l’excarcerin - La Valira\nJordi Pujol Ferrusola ha demanat, per segon cop els darrers dies, que el posin en llibertat. El fill primogènit de l’expresident Jordi Pujol ha presentat aquesta nova sol·licitud mitjançant un recurs d’apel·lació a la Sala Penal, publica ABC.\nSegons aquesta informació, els advocats del Júnior esgrimeixen la suposada “feblesa indiciària sobre la qual pivota tota la causa” per mirar d’aconseguir l’excarceració. Critiquen, específicament, el fet que els informes policials “repeteixin com un mantra” que els diners procedeixen de comissions il·legals. Sostenen que es tracta d’”una conjectura elevada a presumpció”.\nJordi jr. és el primer membre de la família Pujol Ferrusola que va a la presó en el marc de la investigació sobre l’origen de la fortuna familiar i els negocis d’alguns dels seus membres. Al centre penitenciari de Soto del Real, segons publica OKdiario, comparteix mòdul i es troba cada dia amb l’expresident del FC Barcelona Sandro Rosell, el pare del qual, Jaume Rosell, per cert, va ser un dels fundadors de Convergència, com l’expresident Jordi Pujol. Altres inquilins cèlebres del mateix mòdul -el quart- són l’extresorer del PP Luis Bárcenas i l’expresident de Caja Madrid Miguel Blesa.


Bloc de Josep Maria Canet: de gener 2015\n4 diumenge durant l'any B\nDesprés d’haver cridat els seus quatre primers deixebles, Jesús inicia la seva missió. Des del començament no va sol, s’envolta d’un grup. Viure la fe s’ha de viure en grup. Més en general, podríem dir que la vida és millor viure-la en grup.\nJesús, amb Jaume, Joan, Simó i Andreu, comença una jornada. Els biblistes l’anomenen “Jornada de Cafarnaüm”. Entre l’evangeli d’avui i el de diumenge vinent seguim Jesús durant 24 hores. No és habitual trobar un dia cronològic en els evangelis, excepte aquí i en els dies de la passió.\nAquesta jornada cau en dissabte, el dia de repòs. Com un bon jueu Jesús comença per anar a la sinagoga, el lloc de trobada per escoltar la paraula en comunitat.\nEntra a la sinagoga i ensenya. Marc no ens diu el contingut de l’ensenyament, només ens diu que ho feia amb autoritat. De quina autoritat es tracta? L’autoritat d’un home autoritari que imposa la seva voluntat, l’autoritat d’aquell que es passa el dia donant ordres, l’autoritat del cap militar o polític, l’autoritat del qui suprimeix la llibertat dels altres?\nEvidentment no. L’autoritat de Jesús és l’autoritat d’aquell que fa el que diu, que dóna més importància als fets, als gestos, que a les paraules. És l’autoritat que neix de la coherència.\nÉs també l’autoritat d’aquell que amb els seus gestos i les seves paraules ens dóna la llibertat, la veritable llibertat; no la llibertat de fer el que em doni la gana sinó la llibertat que m’allibera de tot allò que esclavitza.\nAquesta llibertat és més difícil de conquerir que les petites llibertats que el món ens ofereix tan generosament per acabar essent esclaus del consum, del diner, de les ideologies...\nJesús a la sinagoga, amb la seva paraula allibera l’home posseït d’un esperit maligne perquè esdevingui un home lliure.\nLa paraula de Jesús pot alliberar-nos també a nosaltres perquè esdevinguem homes i dones lliures. Amb aquella llibertat que ens fa sortir de nosaltres mateixos, de les nostres petiteses, mandres, egoismes... per arribar a ser l’home lliure que és l’home per als altres. Jesús és l’home lliure per excel·lència precisament perquè és l’home per als altres per excel·lència.\nEll és el camí del servei, del perdó, de la solidaritat, en definitiva el camí de l’amor, d’un amor gratuït i sense fronteres. Si ens atrevim a agafar aquest camí, serem homes i dones lliures.\nLa jornada de Jesús, doncs, ens convida a viure la vida i la fe en comunitat, a intentar predicar més amb el testimoni que amb els discursos, a ser coherents, a comprometre’ns a lluitar contra tots els esperits malignes, començant pels qui són dins nostre. Aquest és el programa que a l’inici de la seva missió Jesús ens proposa, no només als cristians sinó a tot home o dona de bona voluntat a qui no els agrada el món tal com és, i que el voldrien més just i solidari, un món on es respecti la dignitat de les persones.\nEn aquest diumenge en què com els jueus ens reunim per escoltar la paraula, revisem si la nostra participació a l’eucaristia va més enllà del compliment d’un precepte o d’una tradició. Si, com Jesús, escoltar la paraula de Déu ens condueix als homes i dones del nostre món que ens adrecen paraules d’angoixa, d’obscuritat, de pobresa, d’injustícia, de malaltia i som capaços, en aquests temps que vivim en els que molts ho passen malament, de fer gestos d’acolliment, de solidaritat i de compassió que siguin per a ells llum i esperança.\nPublicat per Josep Maria Canet a 8:06\nReprenem l’evangeli de Marc i ens situem a l’inici de la missió de Jesús, després de ser batejat per Joan i després d’haver estat temptat al desert.\nEl detonant sembla que sigui l’empresonament de Joan Baptista. La crida de Jesús és senzilla: “Convertiu-vos i creieu en la Bona Nova”, en la Bona Notícia.\nEn aquesta setmana de pregària per la unitat dels cristians que avui acabem, cal que tots els qui ens diem cristians deixem a un segon terme les paraules, els discursos, la teologia... i que en un món dividit per tantes raons, algunes de ben actuals com la intolerància religiosa, ideològica i que té com a conseqüència situacions de violència i de mort tant a França com a Nigèria, treballem per donar un testimoni que anunciï la Bona Notícia d’una humanitat en la que tots som, sense exclusions, fills i filles d’un mateix Pare que ens estima i que ens crida a estimar. Fer créixer ja aquí el Regne de Déu: un Regne on tothom hi cap, on tots som germanes i germans.\nPublicat per Josep Maria Canet a 9:40\n2 diumenge durant l'any B\nPassat el temps de Nadal, comencem els anomenats diumenges “durant l’any”. Diumenge que ve reprendrem l’evangeli d’aquest any, el de Marc, que com en el d’avui, ens parlarà dels inicis de la missió de Jesús.\nAvui és una mica la transició entre el temps de Joan Baptista i el temps de Jesús. Dos dels deixebles de Joan “es passen” a Jesús. Aquest inici del temps de Jesús és ja una primera declaració d’intencions: No pensa anar sol, vol formar un grup que el segueixi i que podrà donar continuïtat a l’anunci de la seva bona notícia.\nNo anar sol, formar grup... És un element important en la vida del cristià. I en una època com la nostra en la que sovint falten grups per posar en comú, per compartir penes i alegries, esperances i neguits, és bo que reivindiquem aquest tipus de grup. D’altres tipus n’hi ha: esportius, excursionistes, musicals, sindicals, polítics... Però de grups que en podríem anomenar “de vida” no sempre són fàcils de trobar. Grups basats en la confiança, en el compartir, en el revisar la vida.\nNo ens hem de limitar a dir que és bo ser cristià en grup, hem de dir que és bo per a tot ésser humà tenir un grup de vida. També el no creient necessita el grup, a tots ens convé un grup de vida, que en alguns casos esdevindrà una comunitat.\nOn es fonamenta el grup que Jesús vol formar? En la vida precisament: “Veniu i ho veureu” “es quedaren amb ell aquell dia”\nNo passen el dia en la sinagoga ni en el Temple. Se’l passen allà on Jesús s’allotjava. No sabem què van fer durant aquell dia, no sabem si van aprendre moltes coses. Només sabem que al marxar donen testimoni del que han viscut. Andreu es troba amb el seu germà Simó i comparteix amb ell el que en Jesús ha descobert: Jesús podria ser la resposta als anhels, a les esperances de la humanitat. Això és el que “l’Ungit” “el Messies” representava per als jueus del temps de Jesús. Aquell que ha de donar resposta als desencants, a les tristeses, a les dificultats dels homes i dones d’aquell temps.\nEl que més tard descobriran, després de la resurrecció, és que Jesús és la resposta als anhels i les esperances, no només dels jueus, sinó de la humanitat sencera, de tots els llocs i de tots els temps.\nL’inici, però, d’aquest camí, està en aquesta jornada en què van quedar-se on Jesús s’allotjava.\nCadascú de nosaltres hem d’intentar fer processos semblants. Descobrir Jesús, no només en les anècdotes de la seva vida, en la superfície, sinó en la profunditat. La manera de fer-ho no serà la mateixa que la dels primers deixebles. Però el resultat ha de ser el mateix.\nDe quina manera, avui, hem de respondre a la invitació de Jesús “veniu i ho veureu”? On s’allotja avui Jesús per passar un dia amb ell? a l’església? al nou testament?\nEl lloc principal on Jesús s’allotja també és, com llavors, un lloc de vida. A Jesús l’hem de trobar en la vida, en la nostra vida, no entesa d’una manera individual. En la nostra vida hi ha també la vida dels altres, hi ha també els esdeveniments que vivim. La nostra vida entesa així, jo, els altres i els esdeveniments, és sagrament de Jesús. És allí on l’hem de trobar. Evidentment, l’evangeli, el nou testament, l’eucaristia, poden ser moments que m’ajudin a descobrir-lo millor. Però a descobrir-lo en la vida. Si la Bíblia, l’eucaristia o la pregària es deslliguen d’aquesta vida, passen a ser ídols que em poden portar a un pietisme, en el millor dels casos, o a tants fonamentalismes religiosos que han existit i existeixen.\nCelebrem l’eucaristia i portem-la a la nostra vida per tal que, com els deixebles, descobrim qui és Jesús, on s'allotja i què espera de nosaltres.\nPublicat per Josep Maria Canet a 9:34\nBaptisme de Jesús any B\nIs 42, 1-4.6-7 Ac 10, 34-38 Mc 1, 7-11\nEl baptisme al Jordà devia ser un moment important en la vida de Jesús. Jesús sintonitza amb el moviment de Joan Baptista. Deixa la seva terra, se’n va al Jordà i es fa batejar. La bona notícia que més tard anunciarà, està en sintonia amb la crida a la conversió de Joan.\nJesús es posa a la fila, un de més entre la gent senzilla que se sent atreta per aquell profeta vestit amb pèl de camell. Jesús es posa a la fila, entre els senzills, com ja li van posar Josep i Maria a Betlem, buscant un lloc per néixer, o presentant-lo al Temple per ser circumcidat.\nLa veu que ve del cel sortint de l’aigua ens revela qui és aquest Jesús ja adult: “Ets el meu fill, el meu estimat”. Jesús es reconeix fill estimat, però no per posar-se a sobre els altres, amb poder, tal com ho va fer l’emperador romà de l’època que es feia dir fill dels déus. Per a l’emperador, ser fill li dóna poder, riquesa i superioritat.\nLa lectura d’Isaïes ens fa comprendre quina classe de fill serà Jesús: “Aquí teniu el meu servent, el meu estimat” Jesús viurà la seva filiació no com a poder sinó com a servei. Servei a la humanitat, però amb una preferència cap als qui viuen a la fosca, a la presó, o són esclaus. Servei a la humanitat defensant la justícia i la dignitat de l’home. Servei a la humanitat sense cridar ni violentar. Intentant mantenir encès el ble que vacil·la.\nTambé la lectura dels Fets dels Apòstols sap resumir en ben poques paraules com Jesús va comprendre que havia de ser el fill estimat de Déu: “passà pertot arreu fent el bé”. Quantes vegades intentem explicar amb paraules complicades qui va ser Jesús. Amb quina senzillesa ens ho ha dit Pere: “fer el bé”. Quan diem que volem seguir Jesús, ser els seus deixebles, pensem alguna vegada que fer el bé és seguir Jesús? I que seguir Jesús potser és en primer lloc intentar fer el bé?\nEl baptisme de Jesús que avui celebrem ens condueix al nostre propi baptisme. Som capaços de sentir en el nostre cor la frase que Jesús va escoltar sortint del Jordà: “Tu ets el meu fill, el meu estimat, en tu m’he complagut.”?\nEns reconeixem fills estimats de Déu? Sabem reconèixer en les petites coses de cada dia l’amor que rebem de Déu, un amor que rebem també a través dels qui ens envolten? I, en conseqüència, intentem ser instruments del seu amor, passant per la vida fent el bé, preocupant-nos dels altres, sobretot dels més desvalguts?\nViure com a batejat és intentar ser fill de Déu a la manera de Jesús, posar-nos al servei dels nostres germans en tots els àmbits de la nostra vida: dins de la família, entre els nostres veïns, amb els nostres companys de treball o d’escola. Descobrir tot allò que hi ha de bo en els altres i ser-ne reconeixent, ser agraïts,... Ser testimonis d’allò que creiem, però sense cridar ni violentar. Amb discreció i amb molt respecte cap als que són diferents de mi. Ser testimonis sobretot amb la manera de fer, més que no amb les paraules.\nI pensant en els fets ocorreguts aquesta setmana a França, saber mantenir un esperit serè, allunyant-nos de reaccions xenòfobes o de criminalització d’una religió, ser portadors d’una bona notícia que proclama que tots, sense excepció, som fills d’un mateix Pare i germans de tothom.\nJesús va ser capaç d’escoltar la veu de Déu perquè havia preparat el seu cor a l’escolta.\nUn cor que podem preparar amb la pregària, però també estant atents a tot el que ens envolta. Escoltar els altres és un bon entrenament per poder escoltar Déu. Qui no sap escoltar els altres, que veu, difícilment podrà escoltar Déu que no veu.\nQue aquesta eucaristia que és també un temps per escoltar, ens ajudi a créixer en l’escolta de Déu per descobrir el que Ell espera de nosaltres.\nPublicat per Josep Maria Canet a 2:28\nLa festa de l’Epifania ens endinsa en el més profund del misteri de Nadal: el misteri del Déu fet humanitat. Com bé sabeu la paraula “epifania” significa “descobrir, posar al descobert, manifestar...”\nEls mags vinguts d’orient ens fan comprendre fins a on vol arribar aquest Déu en la seva voluntat de fer-se proper de la humanitat.\nEls mags no són jueus, són pagans, vinguts d’orient. No coneixen la revelació de Déu als jueus. Però en canvi són persones que estan obertes al misteri, atentes al que passa entorn d’ells. Tenen un esperit obert. No estan tancats en idees fixes ni en tradicions intocables. Tenen un esperit que els fa aixecar-se i començar un viatge del que no saben el destí. És l’esperit del viatger que surt de casa seva per obrir-se a altres geografies, a altres cultures, a altres llengües, a altres maneres de pensar.\nEl viatge que faran no serà fàcil. L’estrella desapareixerà, Herodes els enganyarà, els faltarà poc per fer marxa enrere, sense haver trobat allò que cercaven.\nPerò l’estrella tornarà a aparèixer, per omplir-los de joia i arribar fins al misteri, un misteri fet infant. El seu esperit obert veurà, allà on els altres només veuran un infant, la presència de Déu.\nAquesta història dels mags ens diu quelcom d’important, i que més de dos mil anys després encara no hem arribat a interioritzar.\nEl Déu fet home trenca totes les barreres. Es un Déu-amb-nosaltres, un Emmanuel, que ha vingut per a tothom, sense cap barrera de cultura, de raça, de nació, d’ideologia, de religió...\nJesús se’ns revela com el germà sense fronteres que ens convida a estimar sense fronteres. El seu amor és a la vegada universal, ja que no exclou ningú, i concret, adreçat a casa un, cridant-lo pel seu nom: Pere, Joan, Maria Magdalena, Zaqueu, Josep d’Arimatea, Marta, Llàtzer, Andreu, Judes, Bartimeu, Susanna, Pau...\nEl seu amor no només travessa les fronteres geogràfiques, per la resurrecció ha travessat el temps i continua estimant-nos a cada un de nosaltres, avui, de la mateixa manera que ho va fer fa més de dos mil anys a Palestina, cridant-nos pel nostre nom, acceptant-nos tal com som, amb els nostres èxits i els nostres fracassos, però convidant-nos a anar més enllà, convidant-nos a ser els seus col·laboradors per tal que el seu amor arribi avui allà on l’amor manca.\nSer homes i dones que estimen com ell sense fronteres, amb un amor generós i gratuït que va més enllà del que sembla raonable.\nEn aquesta festa d’avui tinguem un pensament per totes aquelles organitzacions i persones que no tenen fronteres: metges sense fronteres, cooperants i voluntaris, missioners... gent que no té por del desconegut, fins-i-tot prenent riscos, com ara aquells metges i infermers que van a països castigats per l’Ebola, per fer-se germà d’aquell que viu en la pobresa, en la malaltia, en la injustícia...\nEn aquesta festa d’avui preguem perquè l’Església creixi en aquest amor universal que la fa que es miri menys a ella mateixa i que obri els ulls al món en el que viu, no com un grup a part, sinó com el llevat enmig de la pasta. Barrejada amb tots aquells que, cristians o no, lluiten per un món més just i fratern. Manifestant-se amb ells, si cal, per defensar els valors més urgents: els de la justícia i de la pau, els dels drets de les persones, el de la dignitat humana.\nEn aquesta festa d’avui, en què rebem regals, intentem fer regals des del cor. Regals d’amabilitat, de companyia, d’afecte, de solidaritat, d’alegria. Regals que no costen diners, però que obren llums d’esperança en aquells que els reben.\nQue aquesta eucaristia, regal que Jesús ens fa cada vegada que la celebrem, ens faci créixer en l’amor de Jesús.\nPublicat per Josep Maria Canet a 4:00\nEls seus no l’han acollit\n2 diumenge de Nadal 2015\nEl pròleg de l’evangeli de Joan és un text que en una primera lectura ens pot semblar difícil, abstracte, massa teològic.\nÉs ben segur que l’evangelista el posa aquí, al principi del seu evangeli, amb tota la intenció. No per desorientar-nos, sinó per ajudar-nos a comprendre, per dir-nos les idees força del que serà tot el seu evangeli.\nSi hi ha una paraula que sobresurt és precisament la paraula “Paraula”, Logos en grec, Verb en llatí.\nDéu és Paraula amb majúscula. També ho podríem traduir per “Sentit”. De fet, el mot “paraula” amb minúscula, té a veure amb la Paraula amb majúscula. És amb les paraules que intentem, no només donar nom a les coses, amb les paraules, amb les frases, amb el llenguatge, intentem donar el sentit del que experimentem. La paraula, el llenguatge és un dels elements claus del nostre ser éssers humans, de la nostra humanització. Ens relacionem amb els altres gràcies a la paraula. Els nostres pensaments els elaborem i els articulem amb la paraula. La paraula té relació amb el diàleg, amb l’acolliment de l’altre, amb el perdó, amb l’agraïment, amb la reconciliació...\nSi la paraula és tan important per a nosaltres és perquè el qui ens ha creat a la seva imatge i semblança és Paraula: és doncs un Déu que acull, que escolta, que dialoga, que perdona, que es reconcilia...\nDavant del dolor, de la injustícia, de les catàstrofes, dels genocidis, de la guerra, de l’assassinat d’infants dins d’una escola, sigui al Pakistan o als Estats Units, la reacció humana és sovint de dir que Déu calla, o fins i tot que no hi és.\nEl silenci de Déu sovint el trobem allà on l’home no ha volgut acollir la Paraula d’Amor que ve d’Ell. Allà on l’home ha preferit la foscor a la Llum.\nPerò la foscor, ens diu l’evangeli, no pot apagar la Llum. I això ho veiem quan sabem descobrir les paraules de solidaritat, de pau, de justícia que en la història humana sorgeixen pertot arreu. Encara que siguin menys cridaners al món hi ha més gestos d’amor que d’odi. Homes i dones que diàriament encenen petites llums d’esperança enmig de la foscor.\nPerò la tendència de totes les religions ha estat d’intentar tancar Déu en un lloc, domesticar-lo. També la nostra religió, que en un primer temps no tenia temples, ni tan sols esglésies, sinó que es reunia a les cases, llocs de la vida quotidiana, a poc a poc va sacralitzar llocs. Aquesta sacralització no ens ha de fer oblidar que el lloc preferent de Déu és el cor dels homes. Els homes són el lloc de Déu.\nEl temps de Nadal ens ho recorda més que cap altre. Déu s’ha fet un de nosaltres, és enmig nostre i és aquí, en la història humana, en nosaltres i en els altres.\nQue la nostra trobada amb Déu aquest diumenge ens ajudi a esdevenir com Ell homes i dones que no es tanquen en les quatre parets d’una casa, sinó que planten la seva tenda enmig de les dels altres, acompanyant-los en les seves alegries i en les seves tristeses.\nPublicat per Josep Maria Canet a 0:30


Previsions econòmiques de la primavera del 2021\nDescarregar Pdf dimecres, 12 de maig de 2021\nLes previsions econòmiques de la primavera del 2021 apunten al fet que l’economia de la UE creixerà un 4,2 % el 2021 i un 4,4 % el 2022. Es preveu que l’economia de la zona de l’euro creixi un 4,3% enguany i un 4,4 % l’any vinent. Això significa una millora substancial de les perspectives de creixement respecte de les previsions econòmiques de l’hivern del 2021, que es van presentar al febrer. Les taxes de creixement continuaran presentant diferències arreu de la UE, però el més probable és que les economies de tots els estats membres tornin als nivells anteriors a la crisi abans no acabi 2022.\nEl creixement econòmic es revifarà a mesura que la taxa de vacunació augmenti i es relaxin les mesures de contenció\nLa pandèmia del coronavirus ha suposat una pertorbació de dimensions inèdites per a les economies europees. El 2020, l’economia de la UE es va contraure un 6,1 %, i la de la zona de l’euro, un 6,6 %. Tot i que, en general, les empreses i els consumidors s’han adaptat per sobreposar-se a les mesures de contenció, certs sectors, com ara el del turisme o els serveis presencials, continuen patint-ne les conseqüències.\nEl repunt de l’economia europea que va començar l'estiu passat va estancar-se en el darrer trimestre de 2020 i en el primer de 2021, quan van introduir-se noves mesures de salut pública per contenir l'augment del nombre de casos de covid-19. Tanmateix, està previst que les economies de la UE i de la zona de l’euro tornin a créixer amb força a mesura que la taxa de vacunació augmenti i les restriccions es vagin alleujant. Aquest creixement serà impulsat pel consum privat, la inversió i l’augment de la demanda d’exportacions de la UE gràcies a una economia mundial cada cop més forta.\nLa inversió pública com a percentatge del PIB arribarà al seu nivell més alt en més d’una dècada l’any 2022. Serà impulsada pel Mecanisme de recuperació i resiliència, l’instrument clau i el nucli de NextGenerationEU.\nConsulteu el comunicat de premsa complet aquí


S'obre un concurs per triar el nou director del Museu de Mallorca.\nPalmaSense sorpreses en la decisió final de la Conselleria de Presidència i la Delegació de Cultura del Govern a l'hora de donar la plaça de la direcció del Museu de Mallorca a Maria Gràcia Salvà, qui perdia la plaça de funcionària de la Diputació de Barcelona si renovava, aquest proper mes de desembre, el càrrec de directora un altre pic. A més, era l'única candidata al càrrec.\nTal com va avançar l'ARA Balears, el Butlletí Oficial de les Illes Balears (BOIB) de dimarts 1 de setembre, publicava la provisió de diversos llocs de feina destinats a personal funcionari de la Comunitat, entre els quals hi havia la plaça de director del Museu de Mallorca, adscrita a la Delegació de la Presidència per a la Cultura. Estranyament, i com sol ser habitual quan es convoca un concurs per a la direcció d'un centre d'aquestes característiques, no se'n va fer cap comunicat públic. L'ARA Balears va poder saber que la direcció del museu seria un càrrec de lliure designació –és a dir, triat a dit–, com ha passat en les darreres convocatòries. Però amb una diferència substancial: la persona que l'ocupi no haurà de renovar el càrrec cada any i tindrà la plaça en propietat fins que es jubili.\nmuseu de mallorca Consell de Mallorca Govern


Qui vulgui ser el primer, ha de ser el darrer i el servidor de tots\n1. M’imagino l’escena. Jesús caminant davant els deixebles a certa distància, i ells gaudint del plaer d’enraonar de les seves coses sense que el mestre ho senti. I la cara que farien quan Jesús els preguntà de què enraonaven pel camí tan animadament. Els fa vergonya però ho confessen: qui és el més gran, el més important?\n2. I m’imagino la decepció de Jesús veient el resultat de les paraules tan serioses que els havia dit instruint-los a ells tot sols, al marge de la gent: JO, El Fill de l’home –anunciat com a tan gloriós pel profeta Daniel– seré fet a mans dels homes, em mataran i, un cop mort, ressuscitaré al cap de tres dies. El Pare deixarà el seu fill a les nostres mans i... ja ho veieu com l’hem deixat. Arribarà a la glòria, però passant per la creu.\n3. Ells no varen entendre res. Tampoc no tenien gaires ganes d’entendre-ho. I espavilats com eren, no gosaven preguntar res més de por que els en digués de més crespes encara.\n4. Qui és el més gran, el capdavanter, l’important? Ara Jesús es posa seriosament a fer de mestre: s’asseu i els dóna una gran lliçó. Posant un nen al mig il·lumina el seu pensament. Guaiteu aquest noiet. Oi que no val gaire? I tanmateix amaga un tresor. «Qui acull un d’aquests nois perquè porta el meu nom, m’acull a mi, i qui m’acull a mi, no m’acull a mi, sinó el qui m’ha enviat.\n5. És bo aspirar a ser el primer, ser ambiciós, ser el millor en tot. Però el camí per ser-ho no és el de la gent. No. Qui vulgui ser el primer, ha de ser el darrer i el servidor de tots. Mireu els castellers de Lleida o d’on sigui. Fan un vuit de nou amb folre i manilles. El castell s’enfila, s’enfila... i al capdamunt l’enxaneta que s’enduu tots els aplaudiments. Doncs bé, Jesús ens invita no pas a ser enxanetes, sinó a treballar perquè l’enxaneta pugi. Posar-se a sota, a fer la pinya perquè els altres creixin, se desenrotllin, arribin com més amunt millor. Com Joan Baptista que deia de Jesús: Convé que ell creixi. Jo he de minvar. Fer créixer, ajudar els altres i l’Església a ser més lluminosos i més justos, més bones persones. Tot excés d’autoritarisme i de prepotència és anticristià.\n6. Jesús subratlla la grandesa dels petits, dels insignificants, dels marginats, dels qui no compten per a res. Als ulls de Déu són els més importants. Són la imatge viva de Jesús. És la manera més real de combregar amb el Senyor: prenent en el pa de l’Eucaristia, rebem Jesús. I també el rebem quan l’acollim en un infant. És l’acte de culte més gran. I com que el petit és signe de l’abandonament i deseiximent de l’orgull, Ell ha d’esdevenir el nostre mestre i guia, la nostra autoritat. Acollint un infant, acollim Jesús. Així la vida cristiana esdevé comunió contínua amb Jesús i amb el Pare que l’ha enviat i que també ens envia a nosaltres.\n7. Si fèiem això desapareixerien les lluites i les baralles de què parla sant Jaume. L’afany de passar-la bé ni que sigui a costa dels altres. El desig de les coses que no tenim, que porta a eliminar l’altre físicament o moralment. Mireu a on ens ha dut, a escala global, l’afany de posseir, de tenir més, de figurar més.\n8. Si fèiem nostra l’actitud de servei de què ens parla Jesús, desapareixeria la corrupció en tots els àmbits, religiós, familiar, polític, econòmic... Però no ens n’assabentem prou, com els deixebles. I sembla que val més preguntar res més, per si de cas.


Especial olis corporals - Consells de bellesa - Veritas\nL’ús d’olis corporals s’ha convertit en una tendència en alça gràcies als seus beneficis cosmètics i terapèutics. T’ensenyem com fer-los servir i quines són les propietats de cadascun. Els olis corporals formen part de la nostra cultura des de fa segles. Els pobles mediterranis sempre els han utilitzat pels seus beneficis no només per a la pell, sinó per a la salut en general. Prevenen l’envelliment prematur i augmenten la regeneració cel·lular, alhora que deixen la pell extraordinàriament suau i vellutada.\nOli d’argània: conegut com l’or líquid del Marroc, destaca per tenir propietats antienvelliment i la capacitat de nodrir i hidratar. Gràcies a la seva composició en àcids grassos essencials té un gran poder antioxidant. A més, el seu alt contingut en vitamina E ajuda a obtenir una pell radiant i llisa. Usat com a mascareta capil·lar nodreix els cabells més encrespats i castigats.\nOli de rosa mosqueta: nodreix i hidrata intensament la pell. Les propietats regeneradores de la rosa mosqueta fan d’aquest oli el millor remei per a estries i cicatrius. Un suau massatge quotidià manté la tonicitat de la pell, i la deixa suau i flexible. També és ideal després de l’exposició solar.\nOli d’ametlles: estimula la producció de col·lagen i elastina i per això resulta molt efectiu per tractar les pells resseques. Es pot utilitzar per hidratar la pell i per reparar el cabell danyat. Cal deixar-lo actuar durant mitja hora com a mínim abans de rentar-se els cabells.\nOli d’àrnica: està elaborat amb una base d’oli d’ametlles i pericó i té una alta concentració d’àrnica montana, enriquida amb olis essencials de camamilla, marduix, ginebre i bergamota, que ajuden a mitigar el dolor localitzat i faciliten la recuperació muscular. S’aplica en massatge sobre la zona adolorida tantes vegades al dia com calgui. Si es vol utilitzar per al bany cal abocar-ne dos taps a la banyera una vegada plena.\nOli de castanyer d’Índia: oli corporal amb acció circulatòria tonificant gràcies al seu elevat contingut en extracte de castanyer d’Índia i olis essencials activadors (menta, romaní, xiprer i llimona). La seva aplicació diària estimula la circulació sanguínia de retorn, de manera que ajuda a combatre la sensació de pesadesa i inflor de les cames.\nUtilitza els olis corporals per preparar el teu kit de bellesa casolà.


5.3. La construcció de la retícula\nAl començament d’un treball, el primer que hem de tenir en compte en l’àmbit tècnic per a poder crear la nostra retícula és la mida del projecte que durem a terme. Aquest format serà el punt de partida en el nostre procés de creació. La retícula ha de ser una concepció específica per a cada treball. Totes les plantilles d’una revista han de tenir la mateixa retícula (tret que, en seccions diferents, variï per especificacions del disseny). Aquesta retícula ens ajudarà a definir el producte, la seva personalitat i les seves característiques pròpies. També ens ajudarà a resoldre els problemes d’organització d’elements que vagin sorgint al llarg del desenvolupament del treball.\nPer poder construir una retícula hem de recórrer a càlculs senzills que ens ajudin a repartir l’espai. Suposem que l’alçària de la columna és de cinquanta-dues línies i volem que hi hagi quatre camps reticulars per columna, que seran exactament de la mateixa mida i tindran l’espai d’una línia buida entre si a manera de separació. De les cinquanta-dues línies totals que té la nostra columna, hem de restar les tres línies de separació necessàries per als quatre mòduls, per la qual cosa ens quedarien quaranta-nou línies per a crear els camps. De la divisió de quaranta-nou línies disponibles entre quatre camps reticulars ens resulten 12,25 línies per a cada buit. Ja que no és possible dividir una línia tipogràfica entre 0,25, busquem el nombre immediatament inferior que sigui divisible entre quatre. El resultat que busquem és quaranta-vuit, que dividit entre quatre ens dona un resultat de dotze. Cada camp reticular estarà compost, doncs, per dotze línies. D’aquesta manera, si ajustem la columna, comptant els quatre camps reticulars de dotze línies cadascun, més les tres línies buides de separació, ens donarà una alçària correcta de columna de cinquanta-una línies.\nAra haurem de calcular quantes columnes col·locarem en el nostre disseny. Quatre columnes de cinquanta-una línies cadascuna, amb setze mòduls reticulars en total. Els mòduls reticulars poden unir-se entre si per a donar lloc a mòduls nous més grans.\nUna vegada definit això, haurem de comprovar si la proporció de l’espai dels marges és adequada, tenint en compte la grandària de la pàgina. Si no ens agrada el resultat, haurem de començar una altra vegada amb el càlcul, variant l’alçària de columna determinada pel nombre de línies.\nHem de tenir en compte que el marge interior del nostre disseny ha de ser un parell de mil·límetres més gran que l’exterior, ja que una revista plega al centre.\n«L’espai en blanc ha de ser considerat un element actiu, no un fons passiu» (Jan Tschichold).\nÉs important tenir clar quines tipografies farem servir a l’hora de construir la nostra retícula, ja que, com hem vist anteriorment, no totes les tipografies responen de la mateixa manera a un mateix cos ni tenen la mateixa alçària o amplada, per la qual cosa haurem de determinar l’interlineat adequat per a aquesta tipografia i, en conseqüència, el nombre de línies necessàries en la columna. El text general, el que tindrà més extensió a la pàgina, és el més important per a tenir en compte a l’hora de dur a terme aquests càlculs.


Veïns contraris a la moció de censura es fan sentir en un ple al pavelló de Sant Fruitós - Regió7 :: El Diari de la Catalunya Central\nVeïns contraris a la moció de censura es fan sentir en un ple al pavelló de Sant Fruitós\nEl secretari atura la sessió uns instants a l'espera que la Policia Local calmi la cridòria que arriba de fora\njordi escudé sant fruitós de bages 11.06.2020 | 22:32\nRebuda de l'equip de govern entre aplaudiments JE\nRebuda de l'equip de govern entre aplaudiments\nUn centenar llarg de veïns han mostrat aquest dijous al vespre el seu suport al govern de GfP i a l'alcalde de Sant Fruitós, Joan Carles Batanés, davant del pavelló, on se celebrava el ple ordinari del mes de juny. Convocats per la plataforma StopMocióSFB, els concentrats han fet un passadís per rebre els regidors del govern amb amplaudiments, i en canvi, han escridassat els de l'oposició, que han accedit a l'interior del pavelló per una porta secundària que dona al pàrquing i enmig d'un ampli desplegament policial, amb quatre dotacions dels Mossos d'Esquadra i tres de la Policia Local.\nEl ple, que s'ha retransmès en directe amb uns altaveus a l'exterior, ha durat poc més d'una hora, però la cridòria des de fora ha estat persistent cada cop que parlava algú de l'oposició, fins al punt que el secretari ha demanat la intervenció dels agents de la Policia Local perquè calmessin l'ambient de fora davant les dificultats de poder escoltar què deien els regidors.\nEl ple s'havia convocat a les 7 de la tarda, i una hora abans ja hi havia moviment de gent a l'exterior, on s'han penjat pancartes de suport a Batanés i s'ha instal·lat una carpa per recollir firmes en contra de la moció. Alguns dels assistents (i també els sis regidors de GfP) portaven una samarreta reivindicativa contra la moció.\nTots els regidors han arribat en bloc. Primer els de l'oposició, que han estat escridassats i xiulats per bona part dels assistents, i pocs minuts després, els sis de l'equip de govern, que en aquest cas han entrat per la porta principal. A dintre, s'ha seguit un estricte protocol de mesures, tant d'higiene com de distàncies de seguretat, per la qual cosa s'ha limitat l'entrada del públic a 38 persones, que s'han assegut separades a l'única graderia lateral que hi ha.\nEls xiulets, les pitades i la cridòria extererior contrastaven amb el silenci sepulcral que hi havia dins del pavelló just abans que comencés la sessió. Un cop iniciada, s'ha desenvolupat en un ambient de tensió continguda, amb algunes punyes entre uns i altres però sense més retrets dels habituals, i en què la moció de censura (que es votarà en un ple el proper 17 de juny), ha estat present però en un segon pla.\nA la sortida del ple s'ha repetit l'esquema d'abans. Els regidors de l'oposició han sortit per la porta on havien entrat entre crits de «covards» i «traïdors». L'equip de govern ho ha fet per la porta principal, i Batanés ha assegurat als seus seguidors que «hem estat el millor govern, i serem la millor oposició».\nLes entitats veïnals de Berga fan una crida a respectar les normes contra la covid-19.


Participació Ciutadana crea un grup motor que animarà a ser part activa en els pressupostos participatius – Compromís per Castelló\nAquest conjunt de veïns i veïnes arreplegarà les opinions d’entitats i associacions per a millorar els processos de participació.\nLa Regidoria de Participació Ciutadana, dirigida per la vicealcaldessa Ali Brancal, juntament amb la Regidoria de Transparència, dirigida per Ignasi Garcia, crearà a partir del pròxim dimecres, 14 de juny, un equip de voluntaris que tindrà la missió d’impulsar un nou projecte municipal per a ambdues regidories.\nAquest col·lectiu, denominat Grup Motor de Participació Ciutadana, s’encarregarà d’ajudar, assessorar i orientar a l’equip tècnic amb el qual compta el consistori amb l’objectiu d’establir contacte amb col·lectius, associacions i entitats de la ciutat. Es pretén arreplegar la seua opinió i promoure el debat sobre els aspectes clau que ha de reunir un procés de participació pensat per i per als ciutadans i ciutadanes. Els veïns a títol individual també tindran un rol important en aquest mecanisme.\nEl grup també tindrà un paper actiu en la difusió i comunicació del procés. Amb les seues aportacions i amb l’experiència adquirida, aquest equip serà l’encarregat d’elaborar l’autorreglament dels pressupostos participatius del pròxim any, és a dir, planificant i dissenyant aquesta eina de participació veïnal que tan bon acolliment ha tingut enguany.\nEl regidor de Transparència i Modernització, Ignasi Garcia, destaca que “la constitució d’aquest grup s’emmarca en la intenció de l’equip de govern de potenciar la participació de la ciutadania en la presa de decisions públiques. És un pas més en aquesta obstinació, l’ànim de la qual és implementar actuacions que seguisquen aquesta senda que ens hem marcat”, ha assenyalat Garcia.\nLa creació del Grup Motor de Participació Ciutadana forma part de les accions que desenvoluparà la consultora contractada per l’Ajuntament per a impulsar una participació real. La reunió de constitució del Grup Motor se celebrarà dimecres que ve 14 de juny, a les 19 hores, en la segona planta del Menador, el nou espai cultural municipal situat en la plaça Hort dels Corders. Ali Brancal, vicealcaldessa i regidora de Participació Ciutadana, anima als veïns i veïnes de Castelló a “convertir-se en part activa de la presa de decisions del seu ajuntament. Tots i totes estan convidats a formar part del grup. Des de l’equip de govern els animem a participar de ple en els canvis en la seua ciutat”, ha dit Brancal.\n← Intervenció de Compromís al Debat sobre l’Estat de la Ciutat\nLes noves impressores municipals han evitat la destrucció de 3 arbres i l’emissió de 323 kg de CO2 →


Curs d’enquadernació a mitja tela | BBlasi - Conservació i restauració de patrimoni documental i obra gràfica\nHome / Botiga / Cursos / Curs d’enquadernació a mitja tela\nCap a 1830 els editors varen començar a enquadernar els llibres en tela com a alternativa a les tapes simples. De seguida va convertir-se en una enquadernació habitual ja que era més econòmica que les alternatives. Quan el llibre només té el llom de tela i els plans de les tapes són d’un altre material (habitualment paper decorat) es diu que està enquadernat a mitja tela. Plegarem el paper, cosirem el bloc del llibre i muntarem l’enquadernació amb el llom de tela i les tapes de paper marbrejat o a l’engrut.\nCategory: Cursos Tag: Enquadernació a mitja tela\nBe the first to review “Curs d’enquadernació a mitja tela” Cancel·la les respostes


la guia de supervivència de les vacances de Nadal per parelles per wishquotes - Nadal\nFinalment és Nadal! L’època més romàntica de l’any. Ara teniu unes vacances senceres per passar en parella, on tot el que us envolta es fa d’una manera que us pugui oferir un entorn romàntic. Però, com a parella, potser no sou dels que celebreu el Nadal, o potser us heu quedat atrapats en un escenari on haureu de passar les vacances amb els vostres sogres. Aleshores, amic meu, les coses poden ser difícils, però necessiteu una manera de sobreviure al Nadal al costat de les vostres importants. Necessiteu no només maneres creatives de passar el temps, sinó també formes de reformar la vostra actitud perquè pugueu abraçar el sorprenent moment que és Nadal. Des de la cosa més senzilla i genuïna, que és donar un desig o una targeta de Nadal, fins als més delicats dels trucs, teniu la garantia de trobar-ho tot.\ndesitjos d’aniversari per a un noi\nPassant les vacances de Nadal en família\nSi esteu passant les vacances només amb els altres significatius, les coses tendeixen a ser millors. El vostre horari és més flexible, ja que depèn de menys persones i podeu evitar totes les coses avorrides que passen les vacances amb la vostra família. Per l’inconvenient, cal més planificació, ja que sempre heu d’estar actius si voleu que aquestes vacances de parella funcionin. Per tant, aquí teniu alguns consells que us poden ajudar:\nL’amor li passa per l’estómac: Una de les millors coses del Nadal és el menjar! Per tant, per què no ho utilitzeu al vostre avantatge, i gaudiu-vos amb vosaltres mateixos i els vostres altres significatius per a algun bonic sopar. Si podeu cuinar, és un gran avantatge, perquè la casa sempre estarà farcida de delicioses ofertes per mantenir la família plena! Tampoc us sigui exigent, no cal que arruïne l'estat d'ànim.\nPerò què passa amb els nens: Tenir fills en parella sempre afecta al màxim els vostres plans. Però no cal preocupar-se. Hi ha moltes destinacions de vacances si decidiu passar el Nadal lluny, que s’adapten perfectament a les famílies. El que és prou important per a mi per destacar, és que, sense importar-ho, has de trobar temps per passar només amb tu i la teva parella. És massa bona que tingueu l'oportunitat de perdre's i, sens dubte, afectarà la vostra relació de manera positiva si podeu trobar tranquil·litat i tranquil·litat en un entorn romàntic només per a vosaltres.\nGuerres de carteres: El Nadal acostuma a costar-se realment si no poseu un límit a la vostra despesa. Per tant, no cal dir que hauríeu de determinar amb anterioritat quant heu de gastar en cada tipus de vacances o, com a mínim, indicar quants diners esteu gastant amb vosaltres, de manera que ja sabeu el que podeu permetre’s gastar cada dia i evitar-ne qualsevol. escenaris lamentables i vergonyosos.\nEl Nadal no sempre és per a vosaltres: Passar les vacances amb la vostra parella no significa que us passi una bona estona. Heu d’intentar-ho el màxim possible perquè la vostra parella s’ho passi bé i això vagi en els dos sentits. Així que no us preocupeu, si la vostra parella fa el mateix, aleshores us garanteixen que us divertiu bé per Nadal. El que hauríeu de fer és tractar-los bé, això vol dir mirar les vostres maneres, fer-los favors, potser fins i tot tractar-los amb alguns regals. Però tot el que feu, assegureu-vos de ser del vostre cor. Per aprofundir en això, vol dir que heu de personalitzar l'experiència perquè l'altra persona entengui que els cuida. Potser poseu més reflexions a les vostres activitats i regals nadalencs, o potser us guanyaran unes bones targetes de Nadal.\nPassant les vacances de Nadal amb les lleis familiars i qualsevol altre mitjà de família extensa\nPer a alguns, aquest és el pitjor dels casos, per a d’altres, és només una obligació avorrida. La idea general és que passar el Nadal amb tothom del vostre arbre genealògic no és el millor moment que podríeu tenir, sobretot quan són les vostres nores, perquè, sobretot, també us sentiu incòmodes si no heu conviscut prou amb ells. Però, no tot es perd, perquè hi ha moltes coses que podeu fer, que facilitaran la supervivència del Nadal amb la vostra família.\nConservar les tradicions: Cada família té la seva manera de fer les coses, sobretot quan es tracta de Nadal. Així, assegureu-vos que passar temps amb la família de la vostra parella us portarà necessàriament al contacte amb tradicions que no heu vist abans. Ara, en lloc de qüestionar-los i exigir que les coses siguin de la vostra manera, intenteu jugar junts i respecteu les tradicions de la família, respectant així la pròpia família. Es garanteix que les coses funcionin amb més fluïdesa, fent-les més fàcils.\nCompartir és preocupar-se: Si passeu temps amb la família de la vostra parella, se li garanteix passar algun temps fora de vosaltres, de manera que podran estar al dia de la seva família. Per tant, intenteu no sentir-vos gelosos quan veieu el vostre dia important passant tot el dia parlant amb els seus germans o ajudant els pares a fora, en lloc d’estar asseguts al foc amb una xocolata calenta (per molt que sigui perfecte). En canvi, heu d’assegurar-vos que el temps dedicat a la família de la vostra parella és valuós. D’aquesta manera, quan tornis de vacances, escoltaràs alguna cosa segons la línia de: “Em divertia tant que no els veia des de feia temps i em faltava. Gràcies'. Ara parlem d’una història d’èxit.\nTemps de qualitat en família: Sé que passar una estona amb un altre important és d’extrema importància si voleu que aquestes vacances funcionin, però com que de totes maneres esteu passant temps amb la família, per què no l’intenteu utilitzar correctament? Posar-se al costat de la família de la parella és sempre un gran avantatge per a qualsevol relació i posar-se al dia amb la vostra família sempre és bo. Doncs, doneu-los una mica d’amor, de totes maneres, és Nadal.


Es definirà la data del ple en una trobada que tindrà lloc aquest dissabte entre entitats i consistori, que també servirà per fer un diagnòstic de la situació\n2 min. Barcelona 16/02/2016 19:52\nBarcelona celebrarà un ple extraordinari sobre la pobresa i la desigualtat del districte de Nou Barris. Així ho han confirmat fonts municipals a l'ARA, que han detallat que aquest dissabte es reuniran amb entitats de la zona per "estudiar la situació" i definir la data del ple.\nEl compromís de la celebració d'aquest ple de districte de caràcter extraordinari ha sortit de les demandes de la plataforma Nou Barris Cabrejada, diu prou! L'entitat denuncia que el districte es troba en una situació de "desigualtat i pobresa estructural", i reivindica que, a través del ple, es podran definir noves polítiques per revertir la situació.\nLes propostes de l'entitat van en la línia de " substituir un model assistencialista per un de justícia i distribució de la riquesa" i garantir "transparència en la gestió pública", entre altres. A més, reclamen "mesures concretes" sobre sanitat, educació, habitatge o alimentació.\nDemanen anar a l'arrel del problema\nAl seu torn, la Federació d'Associacions de Veïns de Barcelona (FAVB) demana una " reconducció de les prioritats polítiques" per actuar en els orígens de la desigualtat, segons recull Efe. En aquest sentit, explica que " no busca l'aprovació d'un pla de xoc per pal·liar-ne els efectes", sinó que pretén que l'Ajuntament i tots els grups polítics es comprometin a lluitar contra la situació a Nou Barris des de l'arrel.\nVuit dels deu barris amb menys renda de la ciutat són del mateix districte\nFa un mes, l'Ajuntament de Barcelona publicava l’estudi sobre la renda familiar disponible per càpita (RFDB) del 2014, que mostrava com vuit dels barris més pobres de la ciutat pertanyien a aquest districte.\nDels 73 barris de la ciutat, 20 estan per sobre de la renda per càpita mitjana barcelonina i 53 hi estan per sota, però, a més, 6 d'aquests últims no arriben a la meitat.\nEls veïns amb pitjor salut, a Ciutat Vella i Nou Barris


El programa STEAM A LES AULES arriba a 30 instituts de la ciutat\nEl programa STEAM A LES AULES arriba a…\nDesprés de tres anys funcionant com a experiència pilot, el programa STEAM arriba aquest curs a 30 instituts de secundària de la ciutat, amb la participació de 400 alumnes i una setantena de doctorands. Enguany, com a novetat, s’incorpora a alguns centres en horari lectiu.\nEl Consorci d'Educació de Barcelona i Barcelona Activa, amb la col·laboració de l'Acadèmia de les Ciències de Nova York, impulsen el Programa STEAM a les aules. La iniciativa neix per a la promoció dels coneixements, les competències i les vocacions científiques entre els estudiants de 1r i 2n d'ESO.\nLa iniciativa va néixer fa 3 anys com un programa pilot en alguns instituts de Barcelona, sempre en horari extraescolar. Enguany, ja consolidat, arriba amb novetats com la integració dins de l'horari escolar en alguns centres a partir del segon quatrimestre; l'ampliació del nombre de centres respecte altres anys i passa de 18 a 30, repartits en dos quatrimestres; i la creació d'un mòdul pilot 'Estació Ciutat' que és un experiment sobre noves polítiques climàtiques que millorin les condicions ambientals en entorns urbans com el de Barcelona. Aquest taller es possible gràcies a la col.laboració del CCCB i l’Estació Ciutat, espai lligat a l’exposició “Després de la fi del món”.\nMetodologia de participació\nLa tipologia d'activitat es basa en la metodologia científica, la investigació, la realització d'experiències, el foment de la creativitat i la introducció al llenguatge científic anglès. Enguany trobem cinc mòduls (Nutrició, Jocs Matemàtics, Sostenibilitat, Robòtica i Ciències de la Vida) i un mòdul pilot (Estació Ciutat) Els mòduls tenen una durada de\n10 sessions, d’una hora i mitja cadascuna.\nLa seva implantació la realitzen doctorands, que reben una formació específica. En horari extraescolar hi participen 2 doctorands per sessió, mentre en horari lectiu, hi ha un doctorand i un docent. En total està prevista la participació d’una setantena de doctorands.\nLa relació de tallers i centres d’aquest primer quadrimestre és la següent:\nNutrició: instituts Miquel Tarradell, Serrat i Bonastre i Juan Manuel Zafra\nJocs Matemàtics: instituts Verdaguer, XXV Olimpiada i Príncep de Viana\nSostenibilitat: instituts Pau Claris, Milà i Fontanals, Joan Fuster i Fort Pius\nRobòtica: instituts Poeta Maragall, XXV Olimpiada i Barri Besós\nCiències de la Vida: instituts Ernest Lluch, Joan Brossa i Valldemossa\nEstació Ciutat: instituts Pau Claris, Maria Espinalt i Salvador Espriu


maig « 2013 « BLOG Uniempren\nArchivo de maig, 2013\nXI Premi a l’Emprenedor Universitari\nmaig 30th, 2013\nEl Centro de Iniciativas Emprenedoras de la Universitat Autònoma de Madrid (CIADE) ha convocat la XI edició del Premi a l’Emprenedor Universitari. El premi està adreçat a promotors, o equips de promotors en què almenys un dels seus membres pertanga a la comunitat universitària o a un organisme públic d’investigació de la Comunitat de Madrid, […]\nEl Premi Europeu de la Joventut busca els millors projectes socials i digitals\nmaig 29th, 2013\nAquest guardó busca joves emprenedors, desenvolupadors, dissenyadors i periodistes. Si tens menys de 30 anys pots presentar-hi el teu projecte fins a l’1de juliol en les categories següents: lluita contra la pobresa, la fam i les malalties, educació per a tots, poder per a les dones, crea la teua cultura, protegir el medi ambient i […]\nPremis investigador emprenedor. Projecte Europeu R&D Industry\nL’Institut Valencià de Competitivitat Empresarial (IVACE) i la Fundació Universitat Empresa de la Universitat de València (ADEIT) convoquen els Premis investigador emprenedor dins del marc del projecte europeu R&D Industry. Els premis reconeixen les millors pràctiques de creació d’empreses en l’àmbit universitari, tenint en compte els aspectes següents: – Innovació de l’activitat emprenedora. – Adequació […]\nConcurs nacional “Elevator Pitch” de suport a emprenedors\nmaig 27th, 2013\nThyssenkrupp ha posat en marxa, amb la col·laboració de la Universitat Rey Juan Carlos, el primer concurs nacional “Elevator Pitch”, una iniciativa per ajudar els emprenedors d’Espanya. Aquesta competició té dos objectius: d’una banda, formar milers d’emprenedors i futurs emprenedors en l’ús del “discurs de l’ascensor”; de l’altre, posar en contacte els emprenedors participants amb […]\nVII Premi Jove Empresa Innovadora\nPer mitjà de la línia Iniciativa Ocupació, Ibercaja busca millorar l’ocupabilitat de les persones i la competitivitat de les empreses. Per això, col·labora amb la Fundación Zaragoaa Ciudad Innovadora, que enguany fa la setena edició. Amb el Premi Empresa Jove Innovadora es pretén reconèixer la creació de noves empreses en sectors de creixement econòmic a […]\nVII Certamen d’Investigació “València Idea”\nmaig 17th, 2013\nL’Ajuntament de València convoca el VII Certamen d’Investigació València Idea, una iniciativa dirigida a joves emprenedors de18 a35 anys que vulguen mostrar el seu potencial innovador a través de projectes d’investigació en els camps de biotecnologia, energia i medi ambient, tecnologia de la informació o nanotecnologia. Aquest certamen té com a objectiu promourela R+D+I mitjançant […]\nValència Crea 2013: una crida a la creativitat\nEl pròxim 6 de maig s’obri el termini per a presentar-hi projectes. La Regidoria de Joventut de l’Ajuntament de València convoca una nova edició del “València Crea”, un concurs amb l’objectiu de reconèixer i difondre les obres de joves artistes, tant en l’àmbit de la ciutat de València com en l’àmbit nacional. Per a poder […]\nPremi Emprenedors 2013\nLa Fundació Everis obri la convocatòria del Premi Emprenedors 2013 amb la intenció de seguir fomentant l’aparició de nous emprenedors i facilitar el finançament de projectes empresarials amb clars objectius d’innovació, viabilitat i benefici per a la societat. Els candidats poden presentar la seua proposta al Premi Emprenedors 2013 en línia, per mitjà de la […]\nPremi Joves Psicòlegs Emprenedors\nLa Fundació Espanyola per a la Promoció i el Desenvolupament Científic i Professional de la Psicologia (Psicofundació) convoca anualment el premi Psicofundació per a Joves Psicòlegs Emprenedors. Aquest guardó, creat amb el patrocini d’ISEP, el Grupo BLC i PEARSON, i amb la col·laboració d’AEDIPE, Capital Humano, Paradox, Cámara de Comercio de Madrid, Facultat de Psicologia […]\nConcurs iberoamericà «Emprèn amb cultura»\nEl Congrés iberoamericà «Emprèn amb cultura» convoca un concurs per a premiar aquells projectes digitals relacionats amb el sector cultural que destaquen per la seua innovació, qualitat i potencial dins l’àmbit iberoamericà. Hi poden participar tots aquells emprenedors, tant persones físiques com jurídiques, que tinguen un projecte digital que estiga relacionat amb el sector cultural […]


Història de Vilamajor: Els Hospitalers a Vilamajor\nRamon Berenguer III, comte de Barcelona entre el 1097 i 1131 i senyor del feu de Vilamajor, va mantenir unes relacions molt hostils amb els sarrains ja que aquests eren l’ impediment per estendre el seu domini pel llevant peninsular. Per això va atacar Tortosa (1095) i Amposta (1097) , encara que no va tenir èxit.\nEl seu matrimoni amb Maria Rodrigo de Vivar, filla del Cid Campeador, li hauria pogut donar el domini de tota la zona llevantina, si els almoràvits no haguessin interferit en els seus propòsits. Aquest van ocupar València i, amb les seves ràtzies, van arribar a saquejar els castells d’Olèrdola i Gelida el 1107 i amenaçar Barcelona el 1114, quan foren rebutjats a Martorell. Per evitar que succeís de nou i per tal de reformar les fronteres, va introduir les ordes militars de l’Hospital i del Temple a les quals es va afiliar el 1130.\nEls orígens dels hospitalers, com un orde de cavalleria, es remunten a l’any 1084 quan uns mercaders de la ciutat d’Amalfi, al regne de Nàpols, van decidir fundar un hospital per a pelegrins al costat de l’església del Sant Sepulcre de Jerusalem sota l’advocació de Sant Joan Baptista. La proximitat d’aquest temple va fer que el nou orde rebés el nom d’Ordre de Sant Joan de l’Hospital de Jerusalem. Després d ela conquesta de la ciutat santa pels croats el 1099, el primer mestre de l’orde, en Gerard de Sant Genies, de Provença, la qual formava part dels territoris d’en Ramon Berenguer III, va decidir estendre l’obra per Palestina, Síria i Europa, esquitxant d’hospitals la ruta de pelegrinatge a Terra Santa.\nEl comte de Barcelona va premiar aquesta orde per la feina feta amb la concessió d’un mas a Vilamajor, tal com consta en el seu testament del 8 de juliol de 1131, just al costat d’un altre que ja el tenien en possessió. Malauradament desconeixem on es trobaven i qui eren aquest masos, però el fet demostra la presència, encara que sigui indirecte, dels hospitalers a les nostres contrades.\nPerò no és l´única prova de la presència d’aquest orde a Vilamajor. Hi ha una altre, encara que es tracta d’una hipòtesi intuïtiva: els hospitalers duien una capa de color negre amb una creu de vuit puntes al pit. Aquesta mateixa creu la podem trobar en una de les parets de l’església parroquial de Sant Pere. Podria estar relacionada?\nSANS i TRAVE, Josep Maria. Alguns aspectes de l’establiment dels templers a Catalunya:Barberà. Quaderns d’història tarragonense, Núm 1. 1977


Llucmajor rebutja el TIL amb l'abstenció dels regidors populars\n14 agost 2020 08:03\nAntoni Agüera | 25 setembre 2013\nUn altre Ajuntament governat pels populars es posa al costat dels docents i rebutja la política educativa del Govern. En aquest cas ha estat a Llucmajor, on Joan C. Jaume gaudeix d'una àmplia majoria. En aquest cas els dotze regidors del Partit Popular s'han abstés, així com l'únic regidor d'ASI.\nD'aquesta forma han permès que els regidors del PSIB (5), PSM (2) i CxI (1) tiressin endavant la seva proposta de rebuig al tractament integrat de llengües.\nEl text aprovat pel plenari municipal llucmajorer expressa suport i solidaritat amb els docents, i insta el Governa fer enrere els expedients disciplinaris imposats als directors dels centres Ramis i Ramis, Cap de Llevant i Pasqual Calbó de Maó.\nAixí mateix, insta l'Executiu a què els nous projectes que es vulguin aplicar als centres educatius es facin "sense precipitacions i de manera consensuada" amb aquells sectors que els han de portar a terme i els afectats.\nFinalment, s'insta el Govern de Bauzá a derogar el Decret de tractament integrat de llengües i a asseure's a dialogar i "elaborar, sense precipitacions i amb els recursos necessaris, una nova norma consensuada amb la comunitat educativa", amb mires a reforçar l’aprenentatge d’una llengua estrangera, sense que això vagi en detriment de la llengua catalana que s’utilitza com a llengua vehicular del nostre sistema educatiu.\nBatles del PP demanen que el TIL s'apliqui enguany just a Primària\nCrec que els regidors del Partit Popular s'han abstingut perquè saben que hi ha molts dels seus votants que no estan d'acord amb les maneres de implantar el TIL i clar votar en contra hages posat en perill molts de futurs vots.\nAixò son estratagemes polítiques.\nMolt clar Pere Tòfol, tenen por aperdre la cadira a les properes municipals.\nPer Pere Tòfol Picornell, fa mes de 6 anys\nQui m'hagués de dir a jo que els polítics peperos llucmajorers demostrarien tenir un 0.001% de seny abstenint-se a la votació del TIL... tenint en conte que sempre han estat uns llepaculs obeïnt cegament al president peperista de torn, això no hem cuadra, o són uns oportunistes o algo passa.\nEnhorabona als llucmajorers!\nI tan de bo que els polítics del PP de Llucmajor han demostrat tenir un poc de seny a més de sentit comú!\nTanta gent no podia estar equivocada ( mestres, professors, decans de la universitat, etc.)\nAvui és un grandia a Llucmajor! No tot està perdut!\nÉs "els dotze regidors del Partit Popular s'han abstingut", no "els dotze regidors del Partit Popular s'han abstés".\nPer Ben fet, fa mes de 6 anys\nLlucmajó és el milló!


Club Nàutic Sant Felíu de Guíxols » Investigadors impulsen experiments de robòtica submarina al port\nInvestigadors impulsen experiments de robòtica submarina al port\nAquesta setmana el grup de recerca VICOROB de la Universitat de Girona efectuarà els experiments corresponents a un projecte nacional de recerca en robòtica submarina anomenat ARCHROV.\nAquest projecte es realitza en conjunt per la Universitat Jaume I de Castelló (UJI), la Universitat de les Illes Balears (UIB) i la Universitat de Girona (UdG).\nL’ànima del projecte és el desenvolupament de sistemes d’intervenció autònomes submarines. Per això s’utilitzaran varis robots que cooperaran per tenir un millor sistema de percepció.\nEn l’actualitat, quan l’àrea de treball es troba molt fonda o bé hi ha un alt risc per a submarinistes, s’utilitzen vehicles tele operats, els anomenats ROVs. Aquesta solució és molt cara i dificultosa degut a la necessitat de grans infraestructures en la superfície. Aquest projecte s’orienta a intentar desenvolupar un sistema prou robust, de baix cost i simple d’operar que permeti intervencions sense el control humà.\nLa metodologia dissenyada consta de fins a tres vehicles en diferents configuracions. En aquests experiments, s’utilitzarà un vehicle autònom submarí (AUV) equipat amb sensors acústics i visuals així com un braç robòtic i un vehicle autònom de superfície (ASC) la missió del qual és supervisar l’AUV i fer un enllaç fins la base de control.\nL’objectiu dels experiments a Sant Feliu de Guíxols serà la localització d’una àmfora prèviament posada per l’equip, la neteja del voltant de la mateixa amb el robot utilitzant una petita bomba de dragatge i finalment la recuperació de l’àmfora fins a la superfície utilitzant el braç robòtic.


Babylon Apartment Moscou Rússia - Ofertes d'hotels amb els MILLORS DESCOMPTES EN LÍNIA\nStroykovskaya ul., 17/1, Tagansky, Moscou, Rússia, 109316 - Veure al mapa\nMés informació sobre Babylon Apartment\nAl visitar Moscou, vosté es sentirà com a casa a Babylon Apartment, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Babylon Apartment, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes.\nGaudiu de les comoditats d'alta gama com ara aire condicionat, calefacció, escriptori, insonorització, videojocs a l'habitació per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Babylon Apartment és una elecció inteligents per a viatgers a Moscou, i ofereix una estada relaxant i sense molèsties.


✅ Fernando Simón confirma la notícia més temuda: el «ressorgiment» del virus ja és aquí\nSimón alerta d’un «ressorgiment» de la transmissió del coronavirus\nAdmet que l’arribada de persones implicarà un increment de casos importats, que des de l’11 de maig sumen 96\nper Redacció dimecres, 10 de juny 2020 - 18:38h\nSimón avisa sobre un ressorgiment del virus a Espanya. | Catalunya Diari\nEl director del Centre de Coordinació d’Emergències i Alertes Sanitàries, Fernando Simón, alerta que tot i que l’evolució de la Covid-19 és «molt bona», s’estan detectant brots «controlats». «Si no es controlen i les persones implicades i els seus contactes no prenen mesures, podrien implicar un ressorgiment de la transmissió comunitària», ha dit.\nEn aquest sentit, ha recordat que Portugal, amb una «evolució també molt bona», ha tingut un rebrot al voltant de Lisboa i que això ens hauria de «posar la mosca darrere de l'orella». D’altra banda, Simón ha dit que una altra de les preocupacions és l’arribada de persones d’altres països pel risc d’importació de casos.\nSobre la qüestió de l'arribada de persones d'altres països, ha explicat que aquesta situació no es produirà en grans fluxos fins al mes de juliol, tot i que ha assegurat que des de l’11 de maig s’han detectat 96 casos importats, 24 dels quals en la darrera setmana. «Les comunitats autònomes hauran de fer un important esforç per controlar viatgers i possibles contactes», ha insistit.\nSelectivitat i tornada a l'escola\nFernando Simón també ha restat importància als riscos que poden tenir les proves de Selectivitat, tot i que ha admès que el risc zero «no existeix». En aquest sentit, ha explicat que s’adoptaran fortes mesures preventives, entre elles, les distàncies de seguretat o la reducció de la mobilitat en les instal·lacions. «Si els estudiants, a més, prenen mesures, podem dir que el risc es redueix molt», ha afegit.\nEn relació amb la tornada a les escoles al setembre, ha dit que no podem estar en una situació permanent de confinament i que la situació és ara «molt favorable», amb una baixa transmissió. «Al setembre, quan es torni a les escoles caldrà reavaluar la situació amb molt de compte i si ens mantenim com fins ara, no hi haurà problemes. Si hi haguessin rebrots, s’hauria de replantejar», ha dit.\n«El que preveiem és que hi hagi una transmissió baixa i no hi hauria motius per no reprendre activitats tan importants com l’educació», ha insistit.\nUrgent: La nova decisió del govern espanyol que interessa a tots els treballadors\nL'OMS revela un dels aspectes clau per afrontar el coronavirus a la 'nova normalitat'


Troben l'home de 75 anys perdut a Sant Martí de Llémena - El Gerió Digital\nTroben l'home de 75 anys perdut a Sant Martí de Llémena\nVa desaparèixer el diumenge al migdia\nDimarts, 9 de juliol de 2013 08:26h\nRedacció / Gironès / Sant Martí de Llémena\nPoc després de les set del matí matí, els Bombers de la Generalitat han trobat l’home d’uns 75 anys que es buscava pels voltants de Llorà, al terme municipal de Sant Martí de Llémena (Gironès), des de diumenge a la tarda.\nAl voltant de tres quarts de dotze de la nit d'ahir, un particular va trucar al telèfon d’emergències 112 per alertar que sentia crits d’una persona prop de la zona de casa seva, uns apartaments rurals situats prop de la carretera Gi-531 al punt quilomètric 13. S’han mobilitzat un total de cinc dotacions dels Bombers de la Generalitat a més de sis patrulles del cos dels Mossos d’Esquadra i efectius del Sistema d’Emergències Mèdiques.\nA partir d’aquest moment els efectius que es van desplaçar fins a la zona van poder establir contacte verbal amb l’home però van comprovar també que es trobava en una zona de molt difícil accés, ja que estava ple de bardisses, a la Serra de la Boratuna. Un cop localitzat, els Bombers han intentat trobar un camí d’accés. Finalment poc després de les set del matí, i amb l’ajuda de la llum del dia, han pogut arribar fins a l’home.\nDesaparegut un home de 75 anys a Sant Martí de Llémena


Hotels fantàstics pel teu casament a Barcelona\nComoditat, elegància i bon gust!\njul. 15, 2019 | General, Banquets, Barcelona |\nEls teus somnis es faran realitat! Descobreix els 3 millors hotels per a casar-te a Barcelona. Uns espais confortables, on predominen la comoditat, l’elegància, el bon gust i les precioses vistes que cobriran totes les teves necessitats.\nLes seves instal·lacions són espectaculars, amb un servei de màxima qualitat. Una gastronomia acurada i exquisida.\nUs presentem la nostra millor selecció d’hotels que has de conèixer si vols casar-te a Barcelona. Tots són únics i especials. Escollir-ne només un no serà fàcil!\n📸: Hotel Miramar\n“Al cor de Barcelona, en ple Passeig de Gràcia, es troba el Majestic Hotel & Spa, un espai amb una tradició hotelera molt arrelada. “El Majestic” és sinònim d’elegància, història i excel·lència hotelera i gastronòmica. El seu savoir faire i la passió per l’atenció cuidada al mil·límetre , el diferencien de la resta d’Hotels de la Capital Catalana, i esdevé perfecte pel vostre casament.”\nGaudiu d’una celebració, única i exclusiva a l’Hotel Majestic. El seu equip de professionals tindran cura de tots els detalls, crearan a mida el vostre enllaç perquè l’ocasió sigui un dia memorable.\nTrobareu una gran varietat de serveis i àrees dins de l’hotel on podreu celebrar la recepció del casament. Entre d’altres, la fantàstica terrassa de la 10ª planta de l’edifici amb vistes panoràmiques a Barcelona. A l’hora del banquet, disposa d’espectaculars salons totalment reformats que mantenen l’essència de l’Hotel Majestic. I per finalitzar, una festa amb animació musical i copes. Luxe i elegància en estat pur!\nLa seva proposta gastronòmica és molt variada, basada en un equilibri entre la qualitat de la cuina tradicional catalana i la subtilesa de la cuina moderna. Treballen sempre amb productes frescos i de temporada.\nUs ofereixen intimitat de les seves habitacions en els moments previs al vostre casament, tant pels nuvis com pels convidats. A més, compten amb 28 apartaments davant l’hotel per acomodar els familiars i amics. Tanmateix, poden organitzar un brunch, un dinar o còctel per acomiadar-se dels convidats l’endemà.\n“Celebra un casament exclusiu i deixa que un equip professional de prestigi organitzi tot l’esdeveniment fins al mínim detall. Gaudeix d’un dia únic, memorable, amb tota l’elegància, el glamur i la perfecció que mereix l’ocasió.”\nAquest magnífic hotel disposa d’impressionants jardins del segle XIX on es donen lloc cerimònies civils i banquets nupcials, sent així el marc ideal per a reportatges fotogràfics.\nEls versàtils salons interiors i exteriors es transformen en entorns idíl·lics, tant per a grans noces de fins a 600 convidats com per a celebracions íntimes per a familiars i amics.\nL’equip de l’hotel dissenyarà un casament personalitzat, decorant i ambientant l’espai segons els vostres gustos i preferències.\nPel vostre banquet, els xefs de l’hotel elaboraran un exquisit menú de cuina d’autor, amb els sabors, textures i aromes que més us agraden. La llarga experiència dels xefs són absoluta garantia de qualitat en producte i servei.\nDesprés d’un dia ple d’emocions i com a regal de noces del Fairmont Rey Juan Carlos I, us espera una suite de luxe amb tot el confort garantit!\n“En el vostre gran dia, deixeu-vos captivar per l’essència, les vistes espectaculars i l’elegància absoluta de l’Hotel Miramar, un hotel amb una arquitectura neoclàssica de bellesa exuberant.”\nUn edifici emblemàtic que ha sigut testimoni d’esdeveniments històrics i que ha albergat a personalitats il·lustres de màxima transcendència.\nDisposen d’un equip especialitzat en l’organització de casaments d’allò més exigents, que us ajudarà a fer realitat la vostra celebració somiada, un casament perfecte i totalment personalitzat. s’encarregaran de tots els detalls: decoració, ambientació, flors, música, protocol i tots els altres serveis complementaris que pugueu desitjar.\nEls preciosos jardins seran l’emplaçament ideal pel vostre aperitiu i per a un fantàstic shooting pel vostre reportatge fotogràfic. Els salons transmeten un ambient màgic i exclusiu, i s’adapten a qualsevol estil de casament.\nPel vostre banquet dissenyaran un menú de cuina tradicional mediterrània que s’ajusti a les vostres expectatives i preferències.\nOnline i a la seva botiga física\nT’ofereixen disseny d’invitacions, papereria i detalls per a Casament.\nPodràs comprar-hi tots els complements per decorar el teu casament.\nSegüentEls imprescindibles pel teu casament a Tarragona


EL MON DE L'ARALE: L'Hora del Planeta\nEl proper 29 de març el Fons Mundial per a la Naturalesa (WWF) organitza per segon any consecutiu una iniciativa que pretén que més de 30 milions de persones col·laborin apagant totes les llums i aparells electrònics en les seves llars durant una hora com protesta contra el canvi climàtic i les polítiques energètiques. Tal com indiquen en la seva web, Earth Hour va néixer el passat any a Austràlia i van assolir que 2.2 milions de persones i 2.100 empreses de Sydney apaguessin les seves llums durant una hora. Aquest massiu esforç col·lectiu va reduir el consum d’energia en un 10.2% durant els 60 minuts que va durar, el que equival aproximadament al consum energètic de 48.000 cotxes durant un any.\n“L'Hora del Planeta” pretén demostrar que unint-nos tots a aquesta iniciativa podem aconseguir un canvi positiu en la lluita contra el canvi climàtic. A més d’apagar les llums de 8 a 9 pm el dissabte 29 de març del 2008 també col·laborem per aquesta causa si substituïm focus vells per focus compactes fluorescents estalviadors d’energia. Així com comprometre’s a reduir el consum d’energia.\nDivulga aquesta notícia perquè tots tinguin coneixement d'ella i suma’t a la iniciativa pel teu bé i pel de tots.\nEtiquetes: blogs, imatges, interessant, noticies, reflexions, YOUTUBE a les 8:30\nCrec que es una iniciativa molt bona que no s'ha promocionat prou, les apagades simbóliques no serveixen per massa cosa, doncs els qui hi poden ficar cullerada no es mullen. A casa tinc instal·lades força bombetes de baix consum als llocs clau per tal d'economitzar el recurs.\ndilluns, 31 de març de 2008, a les 10:13:00 CEST\nFrikis a Eurovisió.\nLes mones de Pàsqua\nLes Piràmides de Giza i l'Esfinx\nAvui fa 6 Anys...\nJa hem tornat de vacances...


El riu Kura (en georgià: მტკვარი, Mtkvari, 'lent', o derivat de mdimnaré, paraula del dialecte kartali que vol dir 'riu'; àzeri, Kür; àrab, Nahr al-Kurr) és un riu del Caucas que desaigua a la mar Càspia, després de creuar Geòrgia i l'Azerbaidjan. Mtkvari és el nom que rep quan travessa Geòrgia. És el riu més important d'aquest estat. Les seves aigües passen per Tblisi, Mtskhétha i Gori. El seu nom original, Cyrus (Cir) fou d'origen persa (Kurosh, que era el nom nadiu del rei de Pèrsia Cir II el Gran). Durant la dominació russa, es va dir Kura i fou el nom adoptat pels cartògrafs europeus.


#HigienedeMans. Institut Català de la Salut\nAmb motiu del Dia Mundial de la Higiene de Mans (que se celebra el 5 de maig), l’Institut Català de la Salut (ICS) ha impulsat una campanya per conscienciar i implicar el personal sanitari en la prevenció de les infeccions relacionades amb l’assistència sanitària mitjançant una mesura tan senzilla i eficaç com és la higiene de mans.\nDes de l’any 2009, l’Organització Mundial de la Salut (OMS) impulsa el Dia Mundial de la Higiene de Mans. Aquest any, però, en caure en dissabte, se n’ha traslladat la celebració al divendres 4 de maig.\nEnguany, per donar més difusió a la Jornada, l’ICS ha volgut destacar aquelles pràctiques més recomanades per tal de tenir unes mans ben netes i ben cuidades. Rentar-se les mans amb aigua freda i evitar l’ús de joies són alguns dels consells que es donen als professionals per tal d’assegurar una tasca higiènica i segura.\nCom a novetat, s’ha elaborat material gràfic i audiovisual amb consells pràctics que els professionals sanitaris han de tenir en compte a l’hora de dur a terme la seva feina.\nL’ICS també demana als seus centres que duguin a terme la pràctica de la higiene de les mans d’una manera més visible i generalitzada entre el personal sanitari durant tot el divendres 4 de maig. A partir del vídeo que es difondrà a les xarxes, es convida els professionals a reproduir, ja sigui a través d’imatges o de vídeos, alguns dels consells que es difonen.\nL’Institut Català de la Salut també proposa que es mostri en els mitjans socials el suport a la campanya de l’OMS 2018 “Salveu vides: renteu-vos les mans”, amb l’etiqueta #handhygiene i amb les mencions als perfils socials de @WHO i @salutcat.\nPer celebrar el Dia Mundial de la Higiene de Mans, es difondran videoconsells i infografies a les xarxes per tal de promoure unes mans ben netes i cuidades\nHigiene i cura de les mans en l'àmbit sanitari\nConsells per tenir unes mans ben netes


Excursió a Vilamalur | Intersindical Valenciana\nExcursió a Vilamalur\nEl dia 12 de maig hem preparat una excursió a Vilamalur (Alt Millars)\n05 / 05 / 2012 | Dolors Jimeno\nEn col·laboració amb l’Associació Cultural Sendeando, la Intersindical ha organitzat una visita al castell i les trinxeres de Vilamalur, per al propvinent dissabte 12 de maig. Es tracta d’un recorregut de baixa dificultat pensat per a totes les persones que hi vulguen participar. Al final del text, trobareu totes les dades, indicacions i recomanacions necessàries.\nVilamalur (Alt Millars), a 644 m d’altitud, està situat en el sector nord-occidental de la serra\nd’Espadà. El seu entramat urbà, atapeït entorn de l’església, ens parla dels seus orígens àrabs\ni d’una llarga permanència de població morisca fins que va ser repoblat per gent d’Aragó. Les\nrestes del castell, de fàbrica islàmica, corroboren aquests orígens, malgrat que se’n\ndesconeixen la denominació inicial i altres dades.\nEl castell, situat a la part alta d’una penya a 759 m d’altitud, va formar part del senyoriu de\nZeit Abu Zeit fins a la seua conquesta per als cristians per l’últim governador almohade de\nValència i la seua posterior cessió al noble Ferran Pérez. De planta poligonal irregular, es\nconserven elements de la muralla i d’algunes torres. La seua situació ens parla del gran valor\nestratègic que degué tindre en l’edat mitjana i en posteriors situacions adverses.\nLes trinxeres, principalment les de les forests del Cabezo i el Julpillo, formen part de la\nconeguda com a línia XYZ o Matallana. Devem a l’esforç de part del veïnat l’estat actual de\nconservació. Van ser construïdes en 1938 per a consolidar la defensa de València, després de la batalla de l’Ebre.\nLa línia defensiva s’estén des d’Almenara i Nules fins a la població de Santa Cruz de Moya (Conca).\nEn el recorregut que farem, visitarem d’una manera pausada el castell i les trinxeres de la\nforest del Cabezo. Qui en tinga prou, amb aquest passeig, tornarà a Vilamalur pel mateix camí.\nLa resta continuarem el recorregut fins a trobar-nos amb el GR-36, que ens servirà de\nsuport per a tornar al poble.\nEn el bar restaurant El Hogar ens tindran preparat un deliciós menú amb plats de la zona com\nara l’olla de la serra, el frito de jarra o el conill amb caragols.\nLLOC DE TROBADA I EIXIDA DEL BUS: rotonda de la plaça de Saragossa de\nValència (al costat de la botiga de bicicletes MegaBike).\nHORA D’EIXIDA: 8 h\nEl preu de l’excursió és de 14 €. Inclou transport amb\nautobús, assegurances i excursió guiada. No inclou el preu del\ndinar (entre 10 i 12€) ni altres despeses sobrevingudes.\nLa reserva de plaça es pot realitzar per correu electrònic o por telèfon (vegeu dades al peu de pàgina).\nL’import de l’excursió es farà efectiu en el compte de La Caixa 2100-5084-15-0200079316 el titular del\nqual es l’Associació Cultural Sendeando. S’hi ha de farà constar com a concepte el nom i cognoms i la paraula\nDur roba còmoda i apropiada per a l’estació. Un calçat adequat i còmode ens evita problemes d’estabilitat.\nAtendre les recomanacions del coordinador. És el responsable del recorregut, però no de la teua actitud.\nRespecta la fauna i la flora del lloc. Intenta guardar del silenci.\nQue del teu pas per la muntanya solament queden les teues fotos i els teus agradables records.


La mercaderia turística de shawn mendes està disponible a h & m - Història\nLa mercaderia turística Shawn Mendes està disponible a H&M\nAgafa les carteres!\nIMATGES GETÍTIQUES / CURSOS D'H&M\nComprendre el seu amor per Shawn Mendes és molt més fàcil. Seguint els passos d’Ariana Grande, la cantant ha presentat una col·lecció de mercaderies noves disponible exclusivament a H&M. És així, no cal un bitllet per obtenir les seves cosetes.\nombra dels ulls de disney\nLa col·lecció és ara a les botigues i en línia i també té funcions molt de rosa, molta Shawn, i algunes roses. Articles al detall per entre 12,99 i 34,99 dòlars, i inclouen samarretes fetes per a l'estiu i un vestit de dessuadora perfecte per a aquests mesos més freds.\nA més d’articles de roba, la gota també inclou accessoris que inclouen un vestit de color rosa calent i una bossa de gimnàs amb cordó. Alguns articles inclouen també una llista de ciutats que el cantant va visitar.\nHiperpigmentació de peròxid de benzoil\nAmb aquesta col·lecció, Shawn es converteix en l'últim celebrador que uneix H&M. Ariana va deixar caure recentment tota una col·lecció de llaminadures que es van dedicar a l’alliberament d’ella gràcies, següent l'àlbum i Justine Skye acaben de donar a conèixer el seu darrer grup amb la marca.\nShawn encara no ha parlat del que va inspirar la col·lecció molt rosa i romàntica, però suposem que la inclusió de roses pot tenir alguna cosa a veure amb la seva recent relació. Per si us ho heu perdut, Shawn i Camila Cabello van començar a sortir aquest any i el seu tour-desamor ha quedat al capdamunt.\nkristen stewart vida sexual\nVoleu més de Teen Vogue? Mira això: Shawn Mendes va cancel·lar un concert a causa d’una laringitis i una infecció de sinus